Stanovisko Komisie podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu nariadenia Európskeho Parlamentu a Rady o zákaze vývozu a bezpečnom uskladnení kovovej ortuti ktorým sa mení a dopĺňa návrh Komisie podľa článku 250 ods. 2 Zmluvy o ES /* KOM/2008/0452 v konečnom znení - COD 2006/0206 */





[pic] | KOMISIA EURÓPSKYCH SPOLOČENSTIEV | Brusel, 8.7.2008 KOM(2008) 452 v konečnom znení 2006/0206 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhuNARIADENIA EURÓPSKEHO PARLAMENTU A RADYo zákaze vývozu a bezpečnom uskladnení kovovej ortuti KTORÝM SA MENÍ A DOPĹŇA NÁVRH KOMISIE podľa článku 250 ods. 2 Zmluvy o ES 2006/0206 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu NARIADENIA EURÓPSKEHO PARLAMENTU A RADY o zákaze vývozu a bezpečnom uskladnení kovovej ortuti 1. Súvislosti Postup Dňa 26. októbra 2006 Komisia predložila návrh nariadenia Európskeho parlamentu a Rady o zákaze vývozu a bezpečnom uskladnení kovovej ortuti na schválenie v rámci spolurozhodovacieho postupu podľa článku 251 Zmluvy o ES. Hospodársky a sociálny výbor predložil svoje stanovisko 25. apríla 2007. Európsky parlament prijal svoju pozíciu v prvom čítaní 20. júna 2007. Rada prijala svoju spoločnú pozíciu 20. decembra 2007. Európsky parlament prijal svoju pozíciu v druhom čítaní 21. mája 2008. 2. Cieľ návrhu komisie Komisia prijala 28. januára 2005 oznámenie Rade a Európskemu parlamentu o stratégii Spoločenstva týkajúcej sa ortuti (KOM(2005) 20 v konečnom znení. V kroku 5 sa ustanovuje, že „ako aktívny príspevok k navrhovanému celosvetovému úsiliu ukončiť primárnu produkciu ortuti a zabezpečiť, aby sa prebytky vracali na trh..., Komisia chce navrhnúť zmeny a doplnenia nariadenia (ES) č. 304/2003 tak, aby sa do roku 2011 ukončil vývoz ortuti zo Spoločenstva.“ V kroku 9 „Komisia podnikne kroky na uskutočnenie dočasného uskladnenia ortuti z priemyslu elektrolýzy alkalických chloridov na základe harmonogramu v súlade s plánovaným postupným skončením vývozov ortuti do roku 2011. Komisia v prvom rade preskúma priestor na dohodu s predstaviteľmi tohto priemyslu.“ Rada prijala 24. júna 2005 svoje závery o stratégii týkajúcej sa ortuti. Privítala oznámenie Komisie a zdôraznila „význam návrhu postupne skončiť vývoz ortuti zo Spoločenstva“. Takisto vyzvala Komisiu, aby „čo najskôr podnikla kroky ... a predložila vhodné návrhy“ týkajúce sa „postupného skončenia vývozu ortuti zo Spoločenstva a krokov na zabezpečenie bezpečného uskladnenia alebo zneškodnenia ortuti okrem iného z priemyslu elektrolýzy alkalických chloridov na základe harmonogramu, v súlade s plánovaným postupným skončením vývozu ortuti“. Dňa 14. marca 2006 prijal Európsky parlament rezolúciu, v ktorej privítal stratégiu a zdôraznil „význam aktívneho návrhu Komisie na postupné skončenie vývozu kovovej ortuti... zo Spoločenstva“ a požiadal Komisiu, aby „podnikla kroky na zabezpečenie bezpečného uskladnenia všetkej ortuti pochádzajúcej z priemyslu elektrolýzy alkalických chloridov“. Cieľom súčasného návrhu nariadenia Európskeho parlamentu a Rady je preto implementovať kroky 5 a 9 uvedené v stratégii zákazom vývozu kovovej ortuti zo Spoločenstva, ako aj tým, že sa zabráni jej návratu na trh a zaistí jej bezpečné uskladnenie. Základným účelom je obmedziť ďalšie prispievanie do „globálnej zásoby“ už vypustenej ortuti. 3. Pripomienky Komisie 3.1 Všeobecné súvislosti Európsky parlament prijal na svojom plenárnom zasadnutí 21. mája 2008 kompromisný balík 22 pozmeňujúcich a doplňujúcich návrhov, na ktorom sa dohodol s Radou s cieľom dosiahnuť dohodu v druhom čítaní. Tieto pozmeňujúce a doplňujúce návrhy sa týkajú najmä - rozsahu zákazu vývozu (rozšírenie na dve zlúčeniny a zmesi s vysokým obsahom ortuti s cieľom zabrániť obchádzaniu zákazu vývozu kovovej ortuti); - dátumu nadobudnutia účinnosti zákazu vývozu (15. marec 2011 namiesto 1. júla 2011); - vzťahu medzi výmenou informácií, správy o možnostiach bezpečného odstránenia (solidifikácii) a prijatím konkrétnych akceptačných kritérií v rámci komitológie; - rozšírených požiadaviek na nahlasovanie a - skvalitnenej doložky o revízii. Komisia schvaľuje všetky uvedené pozmeňujúce a doplňujúce návrhy, keďže sú v súlade s celkovým účelom a všeobecnou charakteristikou návrhu. 3.2 Zmena a doplnenie návrhu Podľa článku 250 ods. 2 Zmluvy o ES Komisia mení a dopĺňa svoj návrh tak, ako je uvedené v predchádzajúcich ustanoveniach.